Ստացվում է, ժողովուրդը տեսել է միայն այդ անձանց, լսել է նրանց պատկերացրած վերնախավերի մասին, սակայն չի հասկացել կամ չի իմացել, թե ինչ են իրեն առաջարկել այդ մարդիկ։ Իսկ ժողովուրդն ուզում էր լսել, հասկանալ, թե իրեն ինչ փոփոխություններ են սպասվում, ինչ միջավայրում պետք է նա շարունակեր ապրել այդ փոփոխություններից հետո։ Իհարկե, կգտնվեն նախկին առաջնորդներ, ովքեր կպնդեն, որ հենց ժողովրդի մասին է եղել իրենց առաջարկած երկրի տեսլականը, բայց ժողովուրդը, վստահաբար դա չի հիշում, քանի որ տվյալ ժամանակահատվածում դա չէր տպավորվել ժողովրդի մտքում այդ ուժից կամ անհատից։